ตอนแรกหนูกิน ดิออร่า28 แล้วลองเปลี่ยนมากิน เมอซิลอน28 เหลืออีก 2เม็ดจะหมดแผงแล้วประจำเดือนยังไม่มาเลยคะ ถ้าหมดแผงแล้วประจำเดือนยังไม่มาแล้วกับไปกิน ดิออร่า ได้ไหมคะ มีผลอะไรไหมคะ
สวัสดีค่ะ หากทานยาคุมกำเนิดชนิด 28 เม็ด จนเหลือ 2 เม็ดแล้ว ประจำเดือนยังไม่มา แนะนำควรทานต่อให้ครบ 28 เม็ดก่อน หากยังคงไม่มีประจำเดือนมา แนะนำให้ตรวจหาการตั้งครรภ์ดูค่ะ หากตรวจไม่พบ ก็ให้เริ่มทานยาคุมแผงใหม่ต่อไปได้ โดยสามารถจะเปลี่ยนกลับไปเป็นยี่ห้อเดิม คือยี่ห้อดิออร์ราที่เคยทานได้ค่ะส่วนการที่ประจำเดือนไม่มา ก็อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกบางลง จึงไม่มีประจำเดือนมา โดยเฉพาะหากเป็นยาคุมชนิดที่มีฮอร์โมนต่ำ ซึ่งยาคุมยี่ห้อเมอซิลอนนั้น มีปริมาณฮอร์โมนเอสโตรเจนเพียง 0.02 มิลลิกรัม ซึ่งถือว่ามีปริมาณฮอร์โมนที่ต่ำ ในขณะที่ยาคุมยี่ห้อดิออร์รามีปริมาณฮอร์โมนเอสโตรเจน 0.03 มิลลิกรัม ซึ่งมากกว่าค่ะ